paragraph_text: Pjesma je također izabrana za Coca-Colinu promotivnu himnu povodom Svjetskog nogometnog prvenstva 2010. koje se održalo u Južnoafričkoj Republici. Ta je verzija izdana pod naslovom "Wavin' Flag (The Celebration Mix)", a ubrzo su uslijedile i brojne dvojezične verzije za razna tržišta. Nakon izdavanja Celebration Mixa, malo prije početka prvenstva, pjesma je dosegla prvo mjesto na ljestvicama u Njemačkoj, Austriji i Švicarskoj, a drugo mjesto u Kanadi, Italiji, Ujedinjenom Kraljevstvu i Irskoj.